2005D0734 — SL — 02.12.2015 — 008.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 19. oktobra 2005 o določitvi ukrepov biološke varnosti za zmanjšanje tveganja prenosa visoko patogene aviarne influence, ki jo povzroča virus influence A H5N1, s ptic, ki živijo v divjini, na perutnino in druge ptice v ujetništvu ter zagotavljanje sistema zgodnjega odkrivanja na območjih z izrazitim tveganjem (notificirano pod dokumentarno številko K(2004) 4163) (Besedilo velja za EGP) (2005/734/ES) (UL L 274 20.10.2005, str. 105)

spremenjena z:









▼B

ODLOČBA KOMISIJE

z dne 19. oktobra 2005

o določitvi ukrepov biološke varnosti za zmanjšanje tveganja prenosa visoko patogene aviarne influence, ki jo povzroča virus influence A H5N1, s ptic, ki živijo v divjini, na perutnino in druge ptice v ujetništvu ter zagotavljanje sistema zgodnjega odkrivanja na območjih z izrazitim tveganjem

(notificirano pod dokumentarno številko K(2004) 4163)

(Besedilo velja za EGP)

(2005/734/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi ( 1 ), in zlasti člena 10(4) Direktive, ob upoštevanju naslednjega: (1) Ukrepi iz Direktive Sveta 92/40/EGS z dne 19. maja 1992 o uvedbi ukrepov Skupnosti za nadzor aviarne influence ( 2 ) morajo zagotoviti zdravstveno varstvo živali in prispevati k razvoju na področju perutninarstva. (2) Po izbruhih visoko patogene aviarne influence, ki jo povzroča virus A seva H5N1 in ki se je začela v JV Aziji decembra 2003, je Komisija sprejela več odločb, s katerimi je poskušala preprečiti vnos bolezni iz okuženih tretjih držav v Skupnost. Te odločbe so določale, da je uvoz žive perutnine, drugih živih ptic, perutninskega mesa in nekaterih drugih proizvodov perutninskega izvora, mesa in mesnih proizvodov iz divjadi in gojene divjadi, lovskih trofej ptic, jajc in jajčnih proizvodov v Skupnost iz zadevnih tretjih držav prepovedan, razen nekaterih izjem. (3) Ukrepi iz Uredbe Komisije (ES) št. 745/2004 z dne 16. aprila 2004 o določitvi ukrepov za uvoz proizvodov živalskega izvora za osebno porabo ( 3 ) jasno veljajo za meso in mesne proizvode iz divjadi in gojene divjadi. (4) Uredba Komisije (ES) št. 745/2004 zahteva, da vse države članice zagotovijo, da so potniki obveščeni na vseh določenih vstopnih mestih v EU. Države članice zagotovijo, da so obveščeni zlasti potniki, ki prispejo iz držav, kjer je prisotna aviarna influenca. Informacije morajo biti jasno objavljene na vidnih mestih. Prevozniki v mednarodnem potniškem prometu morajo vse potnike, ki potujejo v Skupnost, seznaniti s pogoji zdravstvenega stanja živali za uvoz proizvodov živalskega izvora v Skupnost. (5) Zaradi tveganja, da se influenca A H5N1 lahko razširi zaradi divjih ptic in zlasti ptic selivk, je Komisija sprejela odločbe 2005/731/ES ( 4 ), 2005/732/ES ( 5 ) in 2005/726/ES ( 6 ), s katerimi je zagotovila dodatni nadzor nad aviarno influenco pri domači perutnini in divjadi. (6) Splošne zahteve za ohranjanje visoke ravni pripravljenosti in zlasti zahteve za izvajanje veterinarskega nadzora ter ukrepi biološke varnosti so določeni v zakonodaji Skupnosti z Direktivo 90/425/EGS in Direktivo 92/40/EGS. (7) Visoko patogena aviarna influenca, ki jo povzroča virus influence A H5N1, je bila pred kratkim potrjena v Turčiji. Posredni dokazi in podatki o molekularni epidemiologiji nakazujejo, da so ta virus aviarne influence v državo prinesle ptice selivke iz osrednje Azije. (8) Aviarna influenca je bila prav tako potrjena v Romuniji na dvorišču gospodarstva s perutnino na območju z večjo gostoto ptic selivk. (9) Za zmanjšanje tveganja visoko patogene aviarne influence, ki jo povzroča virus influence A H5N1, je zaradi vnosa virusa preko divjih ptic na perutninske farme in druge prostore, kjer so ptice v ujetništvu, primerno okrepiti že veljavne ukrepe Skupnosti. (10) Ukrepi iz te odločbe morajo temeljiti na tveganjih in se ne smejo omejiti na kratkoročne ukrepe, kot so ukrepi, ki se izvajajo v okviru nacionalnih načrtov v primeru izbruha aviarne influence ali atipične kokošje kuge. (11) Države članice morajo do 5. novembra 2005 Komisijo obvestiti o ukrepih, ki so jih sprejele za pravilno izvajanje te odločbe. Ukrepe in, če je primerno, to odločbo pregleda Stalni odbor za prehranjevalno verigo in zdravje živali na svoji seji, ki je načrtovana za 10. in 11. november 2005. (12) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali – ob upoštevanju naslednjega: SPREJELA NASLEDNJO ODLOČBO:







Člen 1

Ukrepi biološke varnosti

1. Države članice sprejmejo ob upoštevanju meril in dejavnikov tveganja, kot so določeni v Prilogi 1 k tej odločbi, ustrezne in praktične ukrepe za zmanjšanje tveganja prenosa visoko patogene aviarne influence, ki jo povzroča virus influence A H5N1 (v nadaljevanjem besedilu „aviarna influenca“), s ptic, ki živijo v divjini, na perutnino ali druge ptice v ujetništvu.

2. Glede na specifično epidemiološko stanje so ukrepi iz odstavka 1 zlasti usmerjeni na:

(a) preprečevanje neposrednega in posrednega stika po eni strani med pticami, ki živijo v divjini, in zlasti vodnimi pticami, ter drugi strani med perutnino in drugimi pticami ter zlasti racami in goskami,

(b) ločevanje domačih rac in gosk od druge perutnine.

3. Države članice zagotovijo, da so pregledi zdravja živali na gospodarstvih s perutnino v skladu z določbami iz te odločbe.

▼M9

4. Države članice redno pregledujejo ukrepe, ki so jih sprejele v skladu z odstavkom 1 in glede na preiskovalne programe, ki so jih izvedle v skladu s členom 4 Direktive Sveta 2005/94/ES ( 7 ), z namenom prilagoditi območja svojega ozemlja, za katera menijo, da so zlasti tvegana za vnos aviarne influence, spreminjajočemu se epidemiološkemu in ornitološkemu stanju.

▼B

Člen 2

Sistemi zgodnjega odkrivanja

1. Države članice ob upoštevanju meril iz Priloge II k tej odločbi uvedejo sisteme zgodnjega odkrivanja na območjih svoje države, za katere menijo, da so zlasti tvegana za vnos aviarne influence.

2. Sistemi zgodnjega odkrivanja so namenjeni hitremu poročanju kakršnega koli znaka aviarne influence pri perutnini in drugih pticah v ujetništvu, ki jih lastniki ali rejci sporočijo pristojnemu veterinarskemu organu.

3. Zlasti v tem kontekstu se upoštevanju merila iz Priloge II.

▼M4

Člen 2a

Dodatni ukrepi za zmanjšanje tveganja

1. Države članice na območjih svojega ozemlja, za katera v skladu s členom 1(1) menijo, da so zlasti tvegana za vnos aviarne influence, zagotovijo prepoved:

(a) gojenja perutnine na prostem brez nepotrebnega odlašanja;

(b) uporabe vodnih zajetij na prostem za perutnino;

(c) oskrbe perutnine z vodo iz površinskih vodnih zajetij, do katerih imajo dostop divje ptice;

▼M9

(d) uporabe ptic iz redov plojkokljunov, Anseriformes, in pobrežnikov, Charadriiformes, kot umetnih ptic za vabo.

▼M4

2. Države članice zagotovijo, da je prepovedano povezovanje perutnine in drugih ptic na trgih, predstavah, razstavah in kulturnih prireditvah, vključno s tekmovanji ptic.

▼M4

Člen 2b

Odstopanja

1. Z odstopanjem od člena 2a(1) lahko pristojni organ dovoli:

(a) gojenje perutnine na prostem, če se perutnina oskrbuje s krmo in vodo na zaprtem ali na pokritem tako, da zadostno odvrača pristajanje divjih ptic in s tem preprečuje stik divjih ptic s hrano in vodo, ki sta namenjeni perutnini;

(b) uporabo vodnih zajetij na prostem, če so za nekatere vrste perutnine potrebna zaradi dobrega počutja živali in so zadostno zaslonjena pred divjimi pticami;

(c) oskrbo z vodo iz površinskih vodnih zajetij, do katerih imajo dostop divje vodne ptice, in sicer po obdelavi vode, ki zagotavlja inaktivacijo morebitnega virusa aviarne influence;

▼M9

(d) uporabo umetnih ptic za vabo: (i) za imetnike umetnih ptic za vabo, ki so registrirani pri pristojnem organu in ki lahko pod strogim nadzorom tega organa uporabljajo umetne ptice za vabo pri privabljanju ptic, namenjenih zajemanju vzorcev v okviru programov za izvajanje nadzora držav članic za aviarno influenco, raziskovalne projekte, ornitološke študije in druge dejavnosti, ki jih odobri pristojni organ; ali ▼M4 (ii) v skladu z ustreznimi ukrepi biološke varnosti, ki vključujejo: — označitev posameznih umetnih ptic za vabo z obročkovalskim sistemom, — izvajanje posebnega sistema nadzora umetnih ptic za vabo, ▼M9 — beleženje in poročanje o zdravstvenem stanju umetnih ptic za vabo ter laboratorijsko preskušanje prisotnosti aviarne influence v primeru smrti takšnih ptic in na koncu obdobja uporabe na območju z izrazitim tveganjem za vnos aviarne influence, ▼M4 — strogo ločevanje med umetnimi pticami za vabo ter domačo perutnino in drugimi pticami v ujetništvu, — čiščenje in dezinfekcijo prevoznih sredstev in opreme za prevoz umetnih ptic za vabo in obiske območij, kjer se te ptice uporabljajo, — omejitev in nadzor gibanja umetnih ptic za vabo, zlasti za preprečevanje stika z različnimi vodnimi telesi, — razvoj in izvajanje „smernic dobrih praks biološke varnosti“, ki podrobneje določajo ukrepe, navedene od prve do šeste alinee, — izvajanje sistema poročanja o podatkih, pridobljenih s pomočjo ukrepov iz prve, druge in tretje alinee.

2. Z odstopanjem od člena 2a(2) lahko pristojni organ dovoli zbiranje perutnine in drugih ptic v ujetništvu.

Člen 2c

Pogoji za pridobitev dovoljenja in ukrepi, ki temu sledijo

1. Države članice zagotovijo, da se dovoljenja v skladu s členom 2b odobrijo samo na podlagi ugodne ocene tveganja in pod pogojem, da se izvajajo ukrepi biološke varnosti za preprečevanje možne širitve aviarne influence.

2. Zadevna država članica pred odobritvijo dovoljenja za uporabo umetnih ptic za vabo v skladu s členom 2b(1)(d)(ii) Komisiji predloži oceno tveganja, skupaj z informacijami o ukrepih biološke varnosti, ki jih je treba uvesti za zagotavljanje ustreznega izvajanja navedenega člena.

3. Države članice, ki odobrijo odstopanja v skladu s členom 2(b)(1)(d)(ii), Komisiji predložijo mesečno poročilo o sprejetih ukrepih biološke varnosti.

▼B

Člen 3

Države članice spremenijo svojo zakonodajo, tako da jo uskladijo s to odločbo, in sprejete ukrepe takoj na primeren način objavijo. Komisijo takoj obvestijo o ukrepih, ki so jih sprejele za pravilno izvajanje te odločbe.

Člen 4

Ta odločba se uporablja do ►M12 31. decembra 2017 ◄ .

Člen 5

Ta odločba je naslovljena na države članice.









PRILOGA I

Merila in dejavniki tveganja, ki jih je treba upoštevati pri uporabi ukrepov iz člena 1 na posameznih gospodarstvih s perutnino

DEL I

Dejavniki tveganja pri prenosu virusa na perutnino

▼M2

— Lokacija gospodarstva vzdolž selitvenih poti ptic, zlasti kjer ptice prihajajo iz srednje in vzhodne Azije, Kaspijskega morja in območij ob Črnem morju, Bližnjega vzhoda in Afrike;

▼B

— Oddaljenost gospodarstva od vlažnih območij, ribnikov, močvirij, jezer ali rek, kjer se lahko zbirajo vodne ptice;

— Lokacija gospodarstva s perutnino na območjih z večjo gostoto ptic selivk, zlasti vodnih ptic;

— Perutnina ali druge ptice v ujetništvu, ki se zadržujejo na prostem ali v katerih drugih prostorih, kjer stika med divjimi pticami in perutnino ali drugimi pticami v ujetništvu ni mogoče preprečiti v zadostni meri.

DEL II

Dodatni dejavniki tveganja za širjenje virusa na samem gospodarstvu in z gospodarstva na gospodarstvo

— Lokacija gospodarstva s perutnino na območjih z večjo gostoto gospodarstev s perutnino;

— Intenzivnost premikov perutnine ali drugih ptic v ujetništvu, vozil in oseb na samem gospodarstvu ali z gospodarstev ter drugi neposredni in posredni stiki med gospodarstvi.









PRILOGA II

Merila, ki jih je treba upoštevati pri uporabi ukrepov iz člena 2 na perutninskih farmah

— Poraba krme in vode se je zmanjšala za več kot 20 %;

— Število znesenih jajc je upadlo za več kot 5 %, kar traja že več kot dva dni;

— Stopnja pogina živali je v tednu narasla na več kot 3 %;

— Kakršni koli klinični znaki ali posmrtne lezije kažejo na aviarno influenco.